**נחמה-ניקול ראידמן** (באוקראינית: **Ніколь Райдман**; נולדה ב-11 ביוני 1986) היא אשת עסקים וזמרת ישראלית. התפרסמה בציבור הרחב בזכות השתתפותה בתוכנית הדוקו-ריאליטי "מעושרות".

ביוגרפיה
--------

נולדה בשם **נחמה-ניקול קרוטיאנסקי** (**Неxама-Ніколь Кротянський**) באודסה שבאוקראינה הסובייטית, והיא בת יחידה. אביה איגור הוא איש עסקים, ואמה ויקטוריה קרוטיאנסקי היא מוזיקאית שניהלה את הקונסרבטוריון באוקראינה ואת "מגדל אור" - תיאטרון מוזיקלי ביידיש באודסה. מגיל צעיר למדה בבית הספר הגבוה למוזיקה באוקראינה, ואף למדה לנגן על סקסופון.

בשנת 1996, בגיל 10, עלתה לישראל עם אמה והתגוררה ברמת גן. מגיל 14, עבדה כמוכרת בחנות צעצועים. בסיום התיכון עבדה כמאפרת אופנה וכעוזרת הפקה, ולאחר מכן עברה לתפקיד מנהלת פרויקטים.

ב-2004, בגיל 18, פתחה משרד פרסום שהתמחה בתדמיתנות אופנה ובין היתר הפקות אירועים פרטיים ויוקרתיים לאלפיון העליון הרוסי. היא הפיקה את אירוע החתונה היקר ביותר בישראל, בעלות של כ-20 מיליון ש"ח, של בתו של בן זוגה דאז, האוליגרך מיכאל צ'רנוי, וכן בבלעדיות את הופעותיו של הזמר הרוסי פיליפ קירקורוב בישראל.

התפרסמה בעקבות השתתפותה בתוכנית "מעושרות" שעלתה לשידור בערוץ עשר ב-24 באוקטובר 2011. לאחר מכן, השתתפה גם בעונה השנייה של התוכנית.

ב-2011 הוציאה ראידמן שני סינגלים. באותה שנה פתחה חנות לבגדי יוקרה בשם "מאדאם דה פומפדור" בכיכר המדינה בתל אביב. באפריל 2013 השיקה בושם הנושא את שם החנות. במהלך שנת 2019, החליטה ראידמן לסגור את העסק.

ראידמן דיבבה לעברית את דמותה של המלכה הל בסרט האנימציה האיסלנדי "תפוס ת'פטיש", שיצא לאקרנים ב-2011.

בתחילת 2012 שימשה כפרזנטורית של רשת השיווק "טיב טעם", ותרמה את ההכנסות לאגודה למלחמה בסרטן.

במהלך מבצע "צוק איתן" ביולי 2014 תרמה ראידמן, לבקשתה של אמא לחייל, קניית אפודים קרמיים לחיילי צה"ל בסכום של 300,000 ש"ח ועוד כ-200,000 ש"ח חבילות לחיילים. באותה שנה, במהלך חג החנוכה, הופיעה בעיבוד מחודש לאגדת הילדים "עמי ותמי" בשם "עמי ותמי, הרפתקה מתוקה", בתפקיד המכשפה.

החל ממאי 2015 מגישה ראידמן תוכנית רדיו בשם "ראידמן סטייל" ברדיוס 100FM, בה היא מארחת ידוענים שונים.

באוקטובר 2017 נבחרה לשמש כפרזנטורית של רשת "נעלי גלי" הישראלית, יחד עם בתה מישל.

בספטמבר 2019 הוציאה שלושה שירים ווידאו קליפים שונים: "אישה קטנה עם כוח", "צ'או בייבי", ו"מחפשת את האחד". את הווידאו קליפים צילמה ראידמן במשך תשעה חודשים, והשתתפו בהם למעלה מ-3,500 ניצבים. תקציבם של הווידאו קליפים מוערך בכמה מיליוני שקלים. היה בווידאו קליפים שימוש ב-80 תלבושות שונות, והם צולמו בחמש מדינות שונות: צרפת, תאילנד, איטליה, ישראל ואוקראינה. בחלק מהווידאו קליפים מופיעים אקי אבני, בני ציפר, חנה לסלאו, ננסי ברנדס, ניקי גולדשטיין, טל קלאי, ציונה פטריוט וילדיה של ראידמן. באוקטובר אותה שנה שודר בערוץ קשת 12 סרט דוקומנטרי בשם "החיים החדשים של ניקול ראידמן". בסרט ראידמן חושפת מידע על הפקת הסינגלים שלה, על חייה האישים ועל הפרידה מצ'רנוי.

ב-20 בינואר 2020 הוציאה ראידמן עם סאקיס רובאס גרסה מחודשת לסינגל "Shake It", שייצג את יוון באירוויזיון 2004 והגיע למקום השלישי.

ב-14 בפברואר 2020 הוציאה ראידמן את הסינגל השלישי שלה, "Always", עם סאקיס רובאס. במקביל חשפה ראידמן שתופיע לראשונה ב-11 ביוני 2020 באמפי קיסריה בשיתוף רובאס.

ב-13 לדצמבר 2023 במהלך מלחמת חרבות ברזל ראידמן הצטרפה למאבק ההסברה ושיתפה בעמוד האינסטגרם שלה תכנים בעד ישראל ונגד החמאס. בעקבות כך קיבלה מאות הודעות נאצה ושיחות טלפון מבוטים פרו-פלסטינים שמאיימים על חייה. באחד הפוסטים, לאחר שמחבל הוכנס ארצה כדי לקבל טיפול בבית החולים, פירסמה ראידמן פוסט נזעם ובו ייחלה שיזריקו למחבל ציאניד והפצירה באנשים לא להיות יפי נפש ואמרה ש"צריך להרוג את המחבלים בכלא ולהחזיר להם גופות".

חיים אישיים
-----------

החל משנת 2008 ניהלה מערכת יחסים זוגית עם האוליגרך הישראלי-רוסי מיכאל צ'רנוי, ולשניים בת ובן. הם התארסו במהלך חגיגות יום הולדתה ה-32 של ראידמן, ב-27 ביוני 2018. בשנת 2019 השניים נפרדו לאחר 11 שנות זוגיות. ב-2021 הייתה בזוגיות קצרה עם ירון כהן.

ראידמן מתגוררת בהרצליה פיתוח בוילה שרכשה תמורת 36 מיליון שקל ב-2013.

דיסקוגרפיה
----------

### סינגלים

|  |  |
| --- | --- |
| * 2019: "מחפשת את האחד"
* 2019: "אישה קטנה עם כח"
* 2019: "צ'או בייבי"
* 2020: "Shake It"
* 2020: "Always"
* 2020: "Love Can Change the World"
 | * 2020: "New Romance"
* 2020: "My Story"
* 2020: "תמלי מעאכ"
* 2020: "איתך"
* 2021: "אל תגיד לי אהבה"
* 2021: "בין החלומות"
 |

קישורים חיצוניים
----------------

* 

* אתר האינטרנט הרשמי של ניקול ראידמן
* ניקול ראידמן, ברשת החברתית פייסבוק

* ניקול ראידמן, ברשת החברתית אקס (טוויטר)

* ניקול ראידמן, ברשת החברתית אינסטגרם

* ניקול ראידמן, במיזם "אישים" לתיעוד היצירה הישראלית

* ניקול ראידמן, במסד הנתונים הקולנועיים IMDb (באנגלית)

* ניקול ראידמן, באתר "אידיבי", מאגר הידע העברי לקולנוע ישראלי ועולמי

* ניקול ראידמן, דף שער בספרייה הלאומית
* ניקול ראידמן, ניקול ראידמן: 'איך הגעתי לאן שהגעתי? ירקתי דם', באתר ynet, 14 בדצמבר 2011
* ניר סלונים, ‏"ליברמן הוא גבר, יאיר לפיד כוסית", באתר ‏מאקו‏, 22 באוגוסט 2013
* אתר למנויים בלבד  גבי בר-חיים, הגברת הראשונה, באתר "ידיעות אחרונות", 26 בספטמבר 2017
* ענבל הרצברג, 'אנשים': עונה 13 פרק 3 עם ניקול ראידמן, באתר mako, ‏5 בנובמבר 2017
* הדס בשן, "אנשים רוצים לחיות את החלום. אז אני מוכרת להם עטיפה מוגזמת בשם ניקול ראידמן", באתר את, 27 בדצמבר 2017

הערות שוליים
------------

1. ↑  זה לא הגיל, ‏ישי לא לבד: השמות האמצעיים המוזרים של הסלבס | זה לא הגיל, באתר ‏מאקו‏, 16 בדצמבר 2019
2. ↑  יפעת הללי אברהם, ‏עושר אקספרס: ניקול ראידמן חוגגת יום הולדת, באתר ‏מאקו‏, 11 ביוני 2013
3. ↑  השמותהאמצעיים
4. ↑  עכבר העיר, ניקול יורדת מהפסים: הצצה לפרק של "מעושרות", באתר הארץ, 7 בנובמבר 2011
5. ↑  זיו יצחקי, עכבר העיר, "מעושרות 2" שכחה את עמוד השדרה בחדרי העריכה, באתר הארץ, 5 במאי 2013
6. ↑  יפעת הללי, ‏מעושרת וזמרת: ניקול ראידמן, השיר הראשון, באתר ‏מאקו‏, 17 בנובמבר 2011
7. ↑  מעושרת וזמרת: ניקול ראידמן שרה, באתר ynet, 26 בדצמבר 2011
8. ↑  גילי איזיקוביץ, פקחים פשטו על החנות של כוכבת הסדרה "מעושרות" בחשד שמכרה פרוות בבון, באתר הארץ, 4 בנובמבר 2011
9. ↑  יפעת הללי, ‏מישהו מופתע? ניקול ראידמן מכשפה, באתר ‏מאקו‏, 21 במרץ 2012
10. ↑   פרסומת לטיב טעם, סרטון באתר יוטיוב
11. ↑  גיל משעלי, ‏במה תרמה ניקול ראידמן לביטחונם של החיילים הקרביים בעזה?, באתר ‏מאקו‏, 28 ביולי 2014
12. ↑  קרן יעקובי, ניקול ראידמן: "מאתיים אלף שקל על מצרכים לחיילים", במדור "פנאי פלוס" באתר ynet‏, 22 ביולי 2014
13. ↑  שי ארזואן‏, הג'וב החדש של ניקול ראידמן, באתר וואלה!‏, 12 באפריל 2015
14. ↑  ניקול ראידמן ושני ילדיה נבחרו כפריזנטורים של רשת גלי | סלונה, באתר סלונה, ‏1 באוקטובר 2017
15. ↑  אלון עידן, הקליפים של ניקול ראידמן הם מתקפה על המודעות העצמית, באתר הארץ, 3 באוקטובר 2019
16. ↑  *ניקול ראידמן - אישה קטנה עם כוח // Nicol Raidman*, נבדק ב-2019-09-19
17. ↑  *ניקול ראידמן - צ'או בייבי // Nicol Raidman*, נבדק ב-2019-09-19
18. ↑  *ניקול ראידמן - מחפשת את האחד // Nicol Raidman*, נבדק ב-2019-09-19
19. ↑  רז גרוס, בעלות של מיליונים: ניקול ראידמן משיקה קריירה מוזיקלית, באתר ynet, 19 בספטמבר 2019
20. ↑  ניקול ראידמן וסאקיס מגה שואו, באתר 2207\* קופת תל אביב (ארכיון)
21. ↑  "רוצח ילדים. נהרוג אותך וניקח אותך לגיהינום", באתר mako, ‏2023-12-11
22. ↑  ניקול ראידמן עצבנית: "שיזריקו לו ציאניד לדם ושימות לאט", באתר ערוץ 14
23. ↑  בעושר ובעושר: ניקול ראידמן מאורסת למיכאל צ'רנוי, באתר וואלה!‏, 27 ביוני 2018
24. ↑  אורית מרלין-רוזנצוייג, וידאו: קרן נתנזון ויץ, ניקול ראידמן על הפרידה מצ'רנוי: "הבנתי שיש לי הכל אבל אין לי כלום", באתר Xnet‏, 26 בספטמבר 2019
25. ↑  יפעת הללי אברהם, ‏ניקול ראידמן מספרת למה היא ובן הזוג נפרדו, באתר ‏מאקו‏, 7 בפברואר 2021
26. ↑  אתר למנויים בלבד נמרוד בוסו, ה"מעושרת" ניקול ראידמן רכשה וילה ב-36 מיליון שקל, באתר TheMarker‏, 13 בינואר 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007407083105171
* LCCN: no2019112929
* VIAF: 560153239454129450008
* WorldCat: lccn-no2019112929

 |